2007 में जब टाडा अदालत ने संजय दत्त को टाडा के तहत गंभीर आरोपों से बरी किया और सिर्फ कहीं लचीले हथियार कानून के तहत दोषी ठहराया तो सीबीआइ ने इस फैसले को चुनौती नहीं दी. अगर टाडा कानून के तहत दोषी ठहराए जाते तो संजय को उम्र कैद हो सकती थी. लेकिन जो सजा हुई है उसे भी 53 साल की उम्र में काटना आसान नहीं होगा. फिल्मी पर्दे के आयरन मैन को सजा काटने के लिए फौलादी दिल और गांधीवाद की प्रेरणा की दरकार होगी.